alexandrainst/scandi-wiki huggingface dataset:
Robert Harting

Robert Harting (født 18. oktober 1984 i Cottbus) er en tysk friidrettsutøver som konkurrerer i diskos. 

Hartings første store mesterskap var EM i Göteborg 2006 der han ikke kvalifiserte seg til finalen. I VM 2007 i Osaka slo Harting til med 66,68 og tok sølvmedaljen. Han deltok også i OL 2008 der han ble nummer fire etter et kast på 67,09. 

Under VM 2009 i Berlin stod gullkampen mellom Harting og Polens Piotr Małachowski. Małachowski hadde to ganger forbedret sin polske rekord, og Harting lå på andreplass før siste omgang. Harting fikk opp et kast på 69,43, og sikret dermed gullmedaljen med ny personlig rekord.

Referanser

Eksterne lenker 
 
 
  Profil hos Leichtathletik.de
  Profil hos All-athletics.com 
  Biografi på Biography.com

Tyske diskoskastere
Verdensmestere i friidrett for Tyskland
VM-sølvmedaljevinnere i friidrett for Tyskland
Europamestere i friidrett for Tyskland
EM-sølvmedaljevinnere i friidrett for Tyskland
Deltakere for Tyskland under Sommer-OL 2008
Friidrettsutøvere under Sommer-OL 2008
Deltakere for Tyskland under Sommer-OL 2012
Friidrettsutøvere under Sommer-OL 2012
Medaljevinnere under Sommer-OL 2012
Deltakere for Tyskland under Sommer-OL 2016
Friidrettsutøvere under Sommer-OL 2016
Deltakere for Tyskland under VM i friidrett 2007
Deltakere for Tyskland under VM i friidrett 2009
Deltakere for Tyskland under VM i friidrett 2011
Deltakere for Tyskland under VM i friidrett 2013
Deltakere for Tyskland under EM i friidrett 2010
Deltakere for Tyskland under EM i friidrett 2012
Deltakere for Tyskland under EM i friidrett 2014
Sergej Kirdjapkin

Sergej Aleksandrovitsj Kirdjapkin (russisk: Сергей Александрович Кирдяпкин; født 1980) er en russisk friidrettsutøver som konkurrerer i kappgang. 

Kirdjapkins fremste meritter er to VM-titler og ett OL-gull på den lengste distansen, 50 km kappgang. Han gikk til topps under VM 2005 i Helsingfors og fire år senere under VM 2009 i Berlin. Han tok gull på 50 kilometer kappgang under Sommer-OL 2012 i London. Han ble imidlertid fratatt de to siste gullmedaljene da han ble tatt for doping.

Han er gift med Anisia Kirdjapkina, som også er utøver i kappgang.

Personlig rekord 
 50 km kappgang – 3.35.59

Referanser

Eksterne lenker 
 

Russiske kappgjengere
Olympiske mestere for Russland
Deltakere for Russland under Sommer-OL 2008
Friidrettsutøvere under Sommer-OL 2008
Medaljevinnere under Sommer-OL 2012
Deltakere for Russland under Sommer-OL 2012
Friidrettsutøvere under Sommer-OL 2012
Dopingsaker i friidrett
Verdensmestere i friidrett
Fødsler i 1980
Skeivsnuen Danselag

Skeivsnuen Danselag ble etablert i 2006 i Oslo, organisert som en undergruppe av LLH Oslo og Akershus. Det danses norsk folkedans, som for eksempel Rørospols, reinlender, polka, vals og Finnskogspols. Både homser og lesber deltar i dansegruppen. Den første tiden møttes dansegruppen ukentlig hver tirsdag for danseøving en kveld med instruktør, unntatt i jula og sommermånedene. Første instruktør var Ronny Eie. Øvingslokaler var på SinPecado, tidligere Potpurriet (Potta) i Øvre Vollgate 13, Oslo, og senere i kjelleren hos LLH Oslo og Akershus og på Høgskolen i Oslo.

Skeivsnuen Danselag bygger på tradisjon fra dansegruppen Drengeleik. Den ble etablert som møtested for homofile som ønsker å lære god danseteknikk, og ha det gøy med dans sammen med andre homofile.

Se også 
 Homofili
 LLH
 LLH Oslo og Akershus

LHBT i Norge
LHBT
Drengeleik

Drengeleik er en folkedansgruppe i Oslo bare for karer. Gruppa startet i 1999. Det ble utprøvd ulike navn på dansegruppa, blant annet Glideringen. Men det slo ikke an. Så navnet ble Drengeleik, en dansering for kåte karer. Dansegruppa ble markedsført som Skikkeleg mannfolkedans for homofile drenger. Drengeleik var en undergruppe av LLH Oslo og Akershus. Drengeleik drev voksenopplæring med statsstøtte for å arrangere dansekurs. De drev grunnopplæring særlig i runddans og Rørospols. Det var ingen forutsetning å ha dansekunnskaper for å bli med i dansegruppa. Kontaktperson for gruppa var Jan Heier Gulbrandsen som også instruerte dansegruppa i mange år. Gruppa var ikke en konkurrent til andre dansegrupper, men et supplement. Den vokste frem på grunnlag av at homofile menn hadde ønske om å danse med andre menn, ikke bare kvinner som i tradisjonell pardans. Det var ca. 20 homofile karer som danset sammen først annen hver tirsdag, så hver tirsdag i måneden, unntatt i sommermånedene. Karene som ble ført fikk en klesklype festet på seg, slik at det ble lettere å holde orden på danserollene ved hyppig partnerbytte, noe som er vanlig i norsk folkedans.

Gruppa møttes i LLH Oslo og Akershus' lokaler, både i BLS-gården i Nordahl Bruns gate ved Blitz huset og Kongens gate 12. I overgangen i flyttingen fra Kongens gate 12 danset gruppa i lokale på Mortensrud skole.

Sommeren 2000 danset Drengeleik i homoparaden i Oslo, i World Pride i Roma og under Oslo sin 1000 års feiring. Drengeleik ble også intervjuet på Dagsrevyen på NRK, samt i flere avisartikler.

Tegninger 
Drengeleikkarene ble flere ganger tegnet av bildekunstner Harald Aadnevik.

Tauseleik 
Det ble i 2004 tatt initiativ til å danne en tilsvarende dansegruppe for kvinner: Tauseleik. Tauseleik ble i 2006 sammenslått med det nydannede Skeivsnuen Danselag.

Eksterne lenker 
 Artikkel i Aftenposten 15. juni 2003

LHBT i Norge
LHBT
Bømlo musikk-og kulturskole

Bømlo musikk-og kulturskole ligger i Bømlo kommune, vest i Hordaland. Skolen har tilbud innen musikk, teater, dans og kunst. Om lag 600 elever fra hele kommunen spiller et slag av instrument, danser, synger eller driv med andre kulturelle aktiviteter der.

Administrasjonen holder til i Kulturhuset på Svortland.

Tilbud

Musikk
I kulturskolen er det åpent for å lære mange ulike instrumenter, dette er viktig for å skape et godt musikkmiljø. Her er instrumentene det blir gitt opplæring på:

 Piano
 Gitar
 Strykeinstrument (blant annet fiolin)
 Messingblåseinstrument
 Treblåseinstrument
 Slagverk
 Kirkeorgel (Øvinger foregår i Bremnes kirke)

Kulturskolen har også tilbud tilrettelagt for barn og voksne med utviklingshemming.

Kunst

Dette tilbudet er tilrettelagt kreative barn og ungdom. Her kan du lære ulike teknikker gjennom praktisk arbeid, og bruke fantasien til å utvikle kunstneriske uttrykk.

Teater

Dette tilbudet er tilrettelagt barn og ungdom som liker å spille andre karakterer enn bare seg selv. Her lærer du å karakterisere følelser, uttrykk, handling og livsstil.

Dans

Dette tilbudet er tilrettelagt barn og ungdom som liker å bevege både kropp og sinn. Her kan du virkelig uttrykke deg selv ved hjelp av kroppsspråk.
Det blir undervist i bl.annet klassisk og moderne dans, jazz og step.

Eksterne lenker 

Retningslinjer for Bømlo kulturskole

Kulturskoler
Skoler i Vestland
Kultur i Bømlo
Utdanning i Bømlo
Tippu Tip

Tippu Tip eller Tib, egentlig Hamad bin Muḥammad bin Jumah bin Rajab bin Muḥammad bin Sa‘īd al-Murgabī, arabisk: مد بن محمد بن جمعة بن رجب بن محمد بن سعيد المرجبي‎ (født 1837, død 14. juni 1905 i  Zanzibar) var en handelsmann, plantasjeeier og guvernør fra Zanzibar. Han styrte flere handelsruter i Østafrika. 

Han er en av historiens mest kjente slavehandlere. Han handlet også med elfenbein.

Tippu Tip støttet en rekke europeiske forskningsreisende, blant dem Henry Morton Stanley, og arbeidet periodevis for det belgiske kongehus og for Det tyske rike, og var den mest innflytelsesrike personlighet i Østafrika på sin tid.

Referanser 

Tanzanianske forretningsfolk
Personer fra byen Zanzibar
Hanomag 20 B

Hanomag Typ 20 B er et tysk kjøretøy produsert av Hanomag.

Den sorterte under kjøretøygruppe: «Leichte gelände Einhets-Personenkraftwagen» (lett enhets-terrengbil).

Den opprinnelige produksjonen foregikk hos Stoewer, hvor det ble produsert ca. 2 000 enheter. Kapasitetsproblemer gjorde at både BMW og traktorprodusenten Hanomag ble medprodusenter. Totalt ble det produsert omtrent 10 000 enheter. 

Kjøretøyene har 4-hjulstrekk, men som særpreg 4-hjulsstyring ved en styrbar bakaksel, hvor inn- og utkobling skjer med en spak mellom forsetene.

Tyskerne etterlot seg noen av disse kjøretøyene i Norge i 1945, hvor i ettertid enkelte eksemplarer ble solgt til norske kjøpere for privat bruk.

Feltvogner
Traktkantarell

Traktkantarell (Craterellus tubaeformis) er en av våre vanligste, mest populære og beste matsopper. Traktkantarellen ble tidligere regnet som medlem av slekten kantareller, men nye analysemetoder har avdekket at den tilhører trompetsoppene. Cantharellus tubaeformis og Cantharellus infundibuliformis er synonymer til det gjeldende vitenskapelige navnet.

Kjennetegn 
Traktkantarellen er ofte mindre enn kantarellen og vanskeligere å få øye på, med farver som går i ett med naturen. Den har i likhet med vanlig kantarell kantarellribber på undersiden av hatten. Traktkantareller er tyntkjøttet med en gul og hul stilk. Hatten er dyp traktformet. Traktkantarell har en mørkebrun hatt med lyse, grågule ribber, og en hul gul stilk.

Den kan lett forveksles med gul trompetsopp som også er spiselig. Hos traktkantarellen er ribbene klart avgrenset mot stilken, mens det dannes et mer utydelig skille hos gul trompetsopp, og ribbene er dessuten flatere og mer utydelige hos sistnevnte.

Forvekslingsfare 
Siden traktkantarellen ofte vokser i samme miljø som den dødelig giftige spiss giftslørsopp, har den flere ganger blitt forvekslet med denne. 
Soppene kan ha samme størrelse og samme farge på hatten, men likner ellers lite. Problemet er at giftslørsoppen kan vokse inne i klynger av traktkantareller. En fornuftig forholdsregel er å ikke plukke dem buntevis, men forsikre seg om at man ikke plukker noen andre sopper enn den man er ute etter. Skulle man være i tvil kan man se etter ribbene man forventer å finne under hatten på kantareller, hvis de mangler er det ikke traktkantarell.

Galleri

Utbredelse 
Soppen finnes gjerne i fuktig og mørk skog, helst under gran men kan også forekomme under furu. Den liker seg best der det er mye mose i skogen, og kan vokse dypt nedi mosen. De kommer som regel sent i sesongen, og vokser helt til den første frosten kommer. 

Som andre trompetsopper er traktkantarellen mykorrhizal, hvilket betyr at den danner en symbiotisk relasjon med planter og er vanskelig å kultivere.

Matlaging 
Traktkantarell er en meget god matsopp, på linje med kantarell og gul trompetsopp. Den er god til steking, i soppsauser til pasta, i stuinger, gratenger og pai. Den brukes også i supper sammen med grønnsaksbuljong, sjalottløk, créme fraîche og tomatpuré. Soppen egner seg meget godt til tørking.

Referanser

Eksterne lenker 
 

Trompetsopper
Matsopp
Vingrom

Vingrom er et tettsted i Lillehammer kommune i Innlandet. Tettstedet har  innbyggere per 1. januar , og ligger på vestsiden av Mjøsa omtrent ti kilometer sør for sentrum av kommunesenteret Lillehammer. Vingrom kirke og Vingrom skole ligger her.

Vingrom var arrangørsted for VM i skiskyting 1977.

Historie 
Vingrom har en rekke fortidsminner fra både forhistorisk og moderne tid. Stedet var antageligvis et viktig maktsenter i jernalder, og Rindal finnes flere større gravfelt fra jernalderen.

Ved Hov gård er det gjort et funn av 29 såkalte gullgubber fra yngre jernalder. Disse er laget i rent gull og er ansett for å være et unikt funn både i Norsk og Skandinavisk kontekst. Gullgubbene vitner om førkristen gudedyrkelse i området, etter alt å dømme rettet mot gudene Frøy og Gerd. Funnene er gjort i forbindelse med utgravning av det man tror har vært et såkalt Gudehov, ved nedsiden av Hov gård. Navnet på gården Hov kan trolig spores tilbake til denne konteksten, og må i så fall være svært gammelt.

Referanser 

Tettsteder i Innlandet
Delområder i Lillehammer kommune
Apéritif (tidsskrift)

Apéritif er et norsk bransjeblad om mat og drikke. Bladet utgis av selskapet Apéritif AS  og er fagblad for Norsk Vinkelnerforening. Utgiveren står også bak nettsidene aperitif.no, som er Norges største nettsted om mat og drikke.

Bladet inneholder annonser for alkoholholdige drikker, og er derfor kun tilgjengelige gjennom abonnement til ansatte i bedrifter med skjenkebevilgning. Abonnementet gir åtte nummer i året av Apéritif .

Apéritif er Norges største arrangør av mat- og drikkekurs med godt over 5000 deltakere hvert år.

Eksterne lenker 
 aperitif.no

Norske fagblader
Matkultur
Vin
Svart trompetsopp

Svart trompetsopp (Craterellus cornucopioides), også kalt sort trompetsopp, er en sopp i trompetsoppslekten av kantarellfamilien. Svart trompetsopp sies å vokse på jordbunn der eik  og hassel forekommer, men kan være vanskelig å få øye på. Den regnes ikke for å ha noen forvekslingsarter. Svart trompetsopp er en trygg og populær matsopp som egner seg meget godt til tørking.

Referanser

Eksterne lenker 
 

Matsopp
Trompetsopper
Colletts bro

Colletts bro er en bro som krysser Mesna på Lillehammer. Den er oppført på slutten av 1800-tallet i stein og er en typisk spennbro med romanskbue som er typisk for denne perioden. Broen er sentralt motiv i flere internasjonalt kjente malerier av de såkalte «Lillehammerkunstnerne», som bl.a. Thaulow, som arbeidet i byen og laget mange arbeider med motiver fra elven og broen.

Eksterne lenker 
 

Buebroer
Veibroer i Innlandet
Veier i Lillehammer
Broer åpnet på 1800-tallet
Osbadet

Osbadet KF er et badeland som ligger i Bjørnafjorden kommune i Hordaland. Badet hadde sin offisielle åpning 20. september 2006, og kostet den gang 70 millioner kroner å bygge. Osbadet har de siste årene levert gode besøkstall og bidratt sterkt til økningen av svømmeundervisningstilbudet i kommunen som har hatt en tredobling siden åpningen. Torbjørg Brattabø er daglig leder i Osbadet.

Ved siden av publikumsbading tilbyr Osbadet en rekke kurs for både barn og voksne. Blant annet tilbyr de babysvømming og småbarnssvømming, samt crawlkrus for voksne.

Fasiliteter 
 25 meter basseng, 27 grader, 1 m til 3,8 m dypt.
 12,5 meter terapibasseng med boblebenk 0,7 m til 1,6 m dypt, 34 grader
 Boblebad, 36 grader
 Ovalt barnebasseng 30 cm dypt 34 grader
 1 liten sklie, 22 meter
 1 stor sklie, 52 meter
 1, 3 og 5 meter stupebrett – 1 og 3 med svikt.
 Solarium
 Badstuer

Referanser

Eksterne lenker 
 Osbadets nettsted

Byggverk i Bjørnafjorden
Svømmehaller i Norge
Afrikaneren

For filmen om den fiktive politietterforskeren Kurt Wallander, se Wallander – Afrikaneren

Afrikaneren er en norsk dramafilm fra 1966 regissert av Barthold Halle. Filmen handler om en sørafrikansk student ved et norsk universitet. Manuset ble skrevet av Sigurd Evensmo og var basert på hans novelle med samme navn. Novellen var hans vinnerbidrag i Bokklubbenes og I-films konkurranse året før.

Den inneholder jazz-musikk skrevet av Egil Monn-Iversen, og utøvd av Bjørn Johansen (saksofon), Bernt Anker Steen (trompet) og Frode Thingnæs (trombone).

Medvirkende
De viktigste rollene:
Earle Hyman - Studenten Raymond fra Sør-Afrika
Lise Fjeldstad - Studinen Elin
Wenche Foss - Elins mor, fru Vasser
Gisle Straume - Politifullmektig Vasser (Elins far)
Stein Winge - Raymonds rival
Pål Johannessen - Lillebror

I mindre roller var:
Ragnhild Michelsen	
William Nyrén
Conrad Pringle

Produksjon

Opptakene ble gjort ved Sølvi Wang og Egil Monn-Iversens landsted utenfor Vøra ved Sandefjord
og inne i Norsk Film A/S sine filmatelier på Jar.

Referanser

Eksterne lenker 
 

Norske dramafilmer
Norske filmer fra 1960-årene
Filmer fra 1966
Norskspråklige filmer
Filmer lagt til Norge
Rusmiddelavhengighet

Rusmiddelavhengighet (forkortet rusavhengighet) er en avhengighet til ett eller flere rusmidler. Det kjennetegnes ved at en person har et sterkt ønske om å innta rusmiddelet, og har vansker med å kontrollere bruken. Vedkommende opprettholder bruken til tross for skadelige konsekvenser, og prioriterer ofte rusmiddelinntaket fremfor sine andre aktiviteter og forpliktelser.

En person med rusmiddelavhengighet vil ha et problem med å slutte eller redusere rusmiddelbruken sin, og kan oppleve avvenningssymptomer slik som abstinenser når bruken opphører en periode. Symptomene varierer med hvilken kategori rusmidler, og omfanget av bruken. Det skilles ofte mellom fysisk og psykisk avhengighet. En annen måte å skille på er etter hvilket rusmiddel personen er avhengig av, f.eks. heroinavhengig eller nikotinavhengig, da betegnelsen rusmiddelavhengig kan omfatte alle rusmidler.

Avhengigheten innebærer ofte et behov for økende doser med rusmiddelet på grunn av at kroppen bygger opp en toleranse.

Se også 
 Alkoholisme

Referanser

Eksterne lenker 
 
  Rusmiddelavhengighet (nevrobiologi) hos Store medisinske leksikon
  Rusmiddellidelser i Norge hos Folkehelseinstituttet
  Rus og avhengighet hos Helsedirektoratet

Rusmiddelavhengighet
Scenestorm

Scenestorm er et produksjonsselskap for konserter, teater og revy.
Selskapet eies og drives av Karen Sylte Hammeren og Lars Petter Holm.

Produksjoner
 Energimysteriet (2008–2009)
 Vinternatt i nord (2009)

Kunder
 Energisenteret ved Hunderfossen Familiepark
 Norsk Fjellmuseum
 Eidsiva Energi

Norske medieselskaper
Liste over ordførere i Grimstad

Liste over ordførere i Grimstad kommune i Aust-Agder etter byutvidelsen den 1. januar 1971.

Referanser 

Grimstad
Lidia Șimon

Lidia Elena Șimon (født 4. september 1973) er en rumensk tidligere maratonløper.

Șimons første store internasjonale mesterskap var OL 1996 i Atlanta, der hun endte på sjetteplass. Under VM 1997 og 1999 tok hun bronsemedaljer. Medalje ble det også under OL 2000 i Sydney, der hun tok sølvmedaljen etter japanske Naoko Takahashi. Året etter, i VM 2001, opplevde Șimon sin store mesterskapstriumf da hun vant VM-gull i maraton.

Referanser

Eksterne lenker 
 

Rumenske maratonløpere
Verdensmestere i friidrett
Olympiske sølvmedaljevinnere for Romania
Deltakere for Romania under Sommer-OL 1996
Friidrettsutøvere under Sommer-OL 1996
Medaljevinnere under Sommer-OL 2000
Deltakere for Romania under Sommer-OL 2000
Friidrettsutøvere under Sommer-OL 2000
Deltakere for Romania under Sommer-OL 2004
Friidrettsutøvere under Sommer-OL 2004
Deltakere for Romania under Sommer-OL 2008
Friidrettsutøvere under Sommer-OL 2008
Deltakere for Romania under Sommer-OL 2012
Friidrettsutøvere under Sommer-OL 2012
Deltakere for Romania under VM i friidrett 1997
Deltakere for Romania under EM i friidrett 1998
EM-bronsemedaljevinnere i friidrett for Romania
Deltakere for Romania under VM i friidrett 1999
Yang Wenyi

Yang Wenyi (forenklet kinesisk: 杨文意; tradisjonell kinesisk: 楊文意; pinyin: Yáng Wényì; født 15. februar 1972 i Shanghai) er en kinesisk tidligere svømmer som under sommer-OL 1992, i Barcelona, vant gullmedalje på 50 m frisvømming. Hun tok også sølvmedalje på samme distanse under sommer-OL 1988, i Seoul. Hun har i tillegg en gullmedalje fra sommer-Universiaden i 1991, Sheffield, og en sølvmedalje fra Stillehavslekene i 1989, Tokyo.

OL-medaljer 
 1992  Barcelona -  Gull i svømming, 50 meter fri damer  Kina
 1988  Seoul -  Sølv i svømming, 50 meter fri, damer  Kina
 1992  Barcelona -  Sølv i svømming, 4 x 100 m fri, damer  Kina

Referanser

Eksterne lenker 
 

Kinesiske svømmere
Olympiske mestere for Kina
Medaljevinnere under Sommer-OL 1988
Deltakere for Kina under Sommer-OL 1988
Svømmere under Sommer-OL 1988
Medaljevinnere under Sommer-OL 1992
Deltakere for Kina under Sommer-OL 1992
Svømmere under Sommer-OL 1992
Personer fra Shanghai
Fødsler i 1972
Olympiske medaljevinnere i svømming
Zhuang Yong

Zhuang Yong (forenklet kinesisk: 庄泳; tradisjonell kinesisk: 莊泳; pinyin: Zhuāng Yǒng; født 10. august 1972 i Shanghai) er en kinesisk tidligere svømmer som under sommer-OL 1992, i Barcelona, vant gullmedalje på 100 m frisvømming. Hun tok også to sølvmedaljer på 50 m frisvømming og 4×100 m frisvømming stafett under de samme lekene. Under sommer-OL 1988, i Seoul, tok hun sølvmedalje på 100 m frisvømming. Under langbane-VM 1991, i Perth, tok hun gullmedalje på 50 m og bronsemedalje på 100 m frisvømming. Hun har i tillegg en gullmedalje fra sommer-Universiaden i 1991, i Sheffield, samt en gullmedalje og en bronsemedalje fra Stillehavslekene i 1989, i Tokyo.

OL-medaljer 
 1992  Barcelona -  Gull i svømming, 100 meter fri damer  Kina
 1988  Seoul -  Sølv i svømming, 100 meter fri, damer  Kina
 1992  Barcelona -  Sølv i svømming, 50 m fri, damer  Kina
 1992  Barcelona -  Sølv i svømming, 4 x 100 m fri, damer  Kina

Referanser

Eksterne lenker 
 

Kinesiske svømmere
Olympiske mestere for Kina
Olympiske sølvmedaljevinnere for Kina
Verdensmestere i svømmesport for Kina
VM-bronsemedaljevinnere i svømmesport
Medaljevinnere under Sommer-OL 1988
Deltakere for Kina under Sommer-OL 1988
Svømmere under Sommer-OL 1988
Medaljevinnere under Sommer-OL 1992
Deltakere for Kina under Sommer-OL 1992
Svømmere under Sommer-OL 1992
Personer fra Shanghai
Fødsler i 1972
Olympiske medaljevinnere i svømming
Edwin Richards

Edwin William Gruffydd Richards (født 15. desember 1879, død 10. desember 1930 i Ipswich) var en walisisk sportsutøver som deltok i de olympiske leker 1908 i London.

Richards vant en olympisk bronsemedalje i landhockey under Sommer-OL 1908 i London. Han var med på det walisiske laget som kom på tredjeplass i landhockeyturneringen, bak England og Irland. Wales tapte sin første og eneste kamp i turneringen, semifinalen mot Irland med 1-3. Det var seks lag som deltok i turneringen, alle medaljene ble vunnet av britiske lag; Gull til England sølv til Irland og bronse til de tapende semifinalistene Wales og Skottland.

OL-medaljer 
 1908  London -  Bronse i landhockey  Storbritannia

Eksterne lenker 
 

Walisiske sportsutøvere
Britiske landhockeyspillere
Medaljevinnere under Sommer-OL 1908
Deltakere for Storbritannia under Sommer-OL 1908
Landhockeyspillere under Sommer-OL 1908
Personer fra Monmouthshire
Olympiske medaljevinnere i landhockey
Bertrand Turnbull

Bertrand Turnbull (født 19. april 1887 i Cardiff, død 17. november 1943 i Cardiff) var en walisisk sportsutøver som deltok i de olympiske leker 1908 i London.

Turnbull vant en olympisk bronsemedalje i landhockey under Sommer-OL 1908 i London. Han var målvakt på det walisiske laget som kom på tredjeplass i landhockeyturneringen, bak England og Irland. Wales tapte sin første og eneste kamp i turneringen, semifinalen mot Irland med 1-3. Det var seks lag som deltok i turneringen, alle medaljene ble vunnet av britiske lag; Gull til England sølv til Irland og bronse til de tapende semifinalistene Wales og Skottland.

OL-medaljer 
 1908  London -  Bronse i landhockey  Storbritannia

Eksterne lenker 
 

Walisiske sportsutøvere
Britiske landhockeyspillere
Medaljevinnere under Sommer-OL 1908
Deltakere for Storbritannia under Sommer-OL 1908
Landhockeyspillere under Sommer-OL 1908
Personer fra Cardiff
Olympiske medaljevinnere i landhockey
Philip Turnbull

Philip Bernard Turnbull (født 1879 i Cardiff, død 20. oktober 1930) var en walisisk sportsutøver som deltok i de olympiske leker 1908 i London.

Turnbull vant en olympisk bronsemedalje i landhockey under Sommer-OL 1908 i London. Han var med på det walisiske laget som kom på tredjeplass i landhockeyturneringen, bak England og Irland. Wales tapte sin første og eneste kamp i turneringen, semifinalen mot Irland med 1-3. Det var seks lag som deltok i turneringen, alle medaljene ble vunnet av britiske lag; Gull til England sølv til Irland og bronse til de tapende semifinalistene Wales og Skottland.

OL-medaljer 
 1908  London -  Bronse i landhockey  Storbritannia

Eksterne lenker 
 

Walisiske sportsutøvere
Britiske landhockeyspillere
Medaljevinnere under Sommer-OL 1908
Deltakere for Storbritannia under Sommer-OL 1908
Landhockeyspillere under Sommer-OL 1908
Personer fra Cardiff
Fødsler i 1879
Dødsfall i 1930
Olympiske medaljevinnere i landhockey